open-index/open-wikipedia-markdown huggingface dataset:
Strabizam

mini|desno|300px|Strabizam
**Strabizam** (kose oči, razrookost, škiljavost, latinski *strabismus*) je pojava kada oči ne stoje paralelno, nego u određenom pravcu pogleda postoji devijacija. Vidna osovina je prâva koja prolazi kroz centar providnog dijela oka (rožnjače) i završava se u vidnom centru mrežnjače (makuli lutei). Vidne osovine oba oka po pravilu su paralelne u svim pravcima pogleda. Kod tek rođene djece i tokom nekoliko sedmica oči lutaju, ne gledaju uvijek paralelno, jer se još nije završio razvoj binokularnog vida.

U osnovi oči mogu praviti devijaciju (otklon) upolje, prema unutra, ili što je rjeđe pri pogledu gore ili dole. Ako oči prave otklon prema vani (divergiraju) govorimo o divergirajućem strabizmu (*strabismus divergens*), a prema unutra o konvergirajućem (*strabismus convergens*).

Strabizam može biti posljedica paralize jednog ili više očnih mišića, pa onda kažemo da se radi o paralitičkom strabizmu (*strabismus paralyticus*), a češće je uzrok nepoznat, odnosno postoji kombinacija više uzroka. Kod paralitičkog strabizma je devijacija očiju različita prema pravcu pogleda i najveća je u pravcu pogleda paralitičkog mišića. Kod neparalitičkog strabizma devijacija očiju je jednaka u svim pravcima pogleda, pa govorimo o konkomitantnom strabizmu (*strabismus concomitans*).

Strabizam je kod male djece često posljedica nekorigovane refrakcione greške oka, odnosno očiju, često nastaje usljed dalekovidosti, manje usljed kratkovidosti, a ponekad usljed različite refrakcije na oba oka (anizometropije). Dalekovidno oko kod djece jače akomodira, a pošto je akomodacija povezana sa konvergencijom, onda takvo oko ide unutra, konvergira. Ordiniranjem naočala oko zauzima normalan položaj. Vrlo je važno ovaj tzv. akomodativni strabizam prepoznati na vrijeme i ordiniranjem naočala spriječiti da oko koje ide u stranu (unutra) postane slabovidno.

Upravo je dužnost i roditelja i pedijatara da prepoznaju strabizam na vrijeme, jer se taj poremećaj najbolje liječi kada se liječenje počne veoma rano.

Tretman strabizma se sastoji od poboljšanja vida na jednom ili oba oka i to dobrom korekcijom i vježbama vida, a ako to ne pomogne može se uraditi i hirurški zahvat kojim se oči vraćaju u normalan položaj. Strabizam kod odraslih se teško liječi, jer su se patološki odnosi učvrstili, pa se teško podnosi uspostavljanje novog položaja očiju, naime javljaju se duple slike nakon operacije. Vraćanje slabovidnog razrookog oka hirurškim putem kod odraslih u normalnu poziciju također je samo privremeno, jer oko koje slabo vidi nema refleks zadržavanja oka u centralnoj poziciji.

## Također pogledajte 
* Ambliopija

Kategorija:Oftalmologija
Mihael Bakoš

**Mihael Bakoš** (mađ.: *Bakos Mihály*) (oko 1742. Šalovci – 9. april, 1803. Surd) slovenski evangelistički svećenik, pisac, zalaski i šomodski dekan.

U Prekmurju, u Mađarskoj rodio, u evangelističkom mjestu Šalovci (mađ.: *Sall,* danas Slovenija). Osnovnu školu pohađao vjerovatno u susjedstvu mjesta Hodoš *(Őrihodos).* 1779. postaje svećenik u Somogyu, u Surdu. U Somogyu veliki broj Slovenaca naseljava Prekmurje u 16. 17. vijeku (katolici i evangelici) zbog Osmanskog Turaka, i reformacije, već protivreformacije. Bakošev prethodnik bio je Števan Küzmič, pisac koji je preveo četiri evanđelja na prekmursko narječje.

1791. godine Bakoš piše **Kršćanske pjesmarice** *(Krszcsánszke peszmene knige)* na prekmurski jezik.

## Također pogledajte 
* Slovenska književnost u Mađarskoj
* Štefan Küzmič
* Protestantizam

## Reference 
## Vanjski linkovi 
* https://www.slovenska-biografija.si/oseba/sbi133339/

## Literatura
* **Anton Trstenjak:** Slovencima u Mađarskoj *(Slovenci na Ogrskem),* Maribor 2006.

Kategorija:Rođeni 1742.
Kategorija:Umrli 1803.
Kategorija:Evangelistički svećenici
Kategorija:Slovenski pisci i pjesnici u Mađarskoj
Kategorija:Slovenski pisci
Kategorija:Slovenski pjesnici
Limeni bubanj (roman)

**Limeni bubanj** je roman njemačkog književnika Günter Grassa iz 1959. godine. Napisan kao dio Dancinške (Gdanjske) trilogije. Jedno je od najvećih djela moderne poslijeratne njemačke literature.

Glavni lik Oskar Matzerath, rođen u Gdanjsku 1924. godine priča svoj život sa gledišta trogodišnjeg djeteta. On, naime od trećeg rođendana, odluči da ne raste, te od toga dana počinje njegova priča o pogledu na svijet odraslih. Kao poklon za treći rođendan Oskar dobija od majke limeni bubanj, koji je nerazdvojni dio njegovog života.

Odrastajući u Gdanjsku, gradu sa mješovitim poljskim i njemačkim stanovništvom, od majke kašupskog porijekla, Oskar opisuje Gdanjsk, koji je kao i tema ovog romana, neizbježan kritički pogled na početak ratnih sukoba u Evropi. Majčine riječi, *...da mi Kašubi, smo premalo Poljaci za Poljake, a za Nijemce nedovoljno njemački...*, protežu se kroz djelo Güntera Grassa u nekoliko njegovih djela. Zato i Oskarov bubanj crveno-bijele boje pokazuje Oskarovu pripadnost Poljskoj koju napušta odlazeći nakon 1945. godine prema zapadu.

Po romanu je snimljen istoimeni film 1979. godine u režiji Volker Schlöndorffa.

Kategorija:Romani iz 1959.
Kategorija:Günter Grass
Nezuci

**Nezuci** su naseljeno mjesto u općini Višegrad, Bosna i Hercegovina.

## Geografija 
Naselje Nezuci je smješteno na putu Goražde-Višegrad prije samog ulaza u Višegrad. Dvadesetak kuća se nalazi na padinama uz lijevu obalu Drine, preko puta sela Dušće. Prije rata selo su naseljavali uglavnom Bošnjaci. Nezuci su opisani u Andrićevoj knjizi "Na Drini ćuprija".

## Stanovništvo 
## Reference 
## Vanjski linkovi 
* Zvanični sajt općine Višegrad
Hitlum

**Hitlum** je imaginarna zemlja iz Gopodara prstenova. Hitlum se nalazio na krajnjem sjeverozapadu Belerianda. To je bila lijepa zemlja, mada hladna zbog ledenih vjetrova sa mora. Od Melkorove pustara na zapadu Hitlum je bio zaštićen Planinama Odjeka. Južni dijeo Hitluma zvao se Dor-lomin. Kada su Noldori stigli u Beleriand u Prvom dobu sunca oni su naselili Hitlum. Sjeverni Hitlum postao je kraljevstvo Fingolfina, velikog vilin-gospodara. Fingolfin je svome sinu Fingonu na upravu dao južni Hitlum. Kada su se Edaini doselili u Beleriand dat im je južni Hitlum. Premda je Fingolfin poginuo poslije Bitke Iznenadnog Plamena, Ljudi i Vilenjaci Hitluma su uništeni tek poslije Bitke Nebrojenih Suza. Hitlum su tada zaposjeli zli ljudi sa istoka. Hitlum je sa cijelim Beleriandom potonuo u more poslije Rata Bijesnih.

Kategorija:Lokacije Srednje zemlje
Gasna hromatografija

U gasnoj hromatografiji (GC) mobilna faza je u gasovitom stanju, a stacionarna faza može biti tečna ili čvrsta. Mobilna faza (gas nosač) nosi komponente smjese kroz kolonu. Uzorak se prije uvođenja u kolonu mora prevesti u gasovito stanje.

## Komponente gasnog hromatografa
mini|Shema gasnog hromatografa

* Rezervoar sa gasom nosačem
* Regulator pritiska i protoka
* Injektor
* Kolona
* Detektor

mini|Kapilarna kolona za GC

Injektor, kolona i detektor se moraju nalaziti u termostatiranom odjelu. Kao gas nosač najčešće se koriste helij, hidrogen ili azot. Moraju biti prečišćeni i ne smiju sadržavati hidrokarbone, oksigen ili vodenu paru. Uzorak se unosi pomoći mikrošprice ili pomoću automatskog uređaja (autosampler). Injektor ima ulogu da ispari uzorak i pomiješa ga sa mobilnom fazom. Postoje dva tipa kolona za GC: pakovane i kapilarne kolone. Pakovane kolone, koje se danas manje koriste, su dužine 1 – 3 m, a unutrašnji prečnik je 3 – 6&nbsp;mm i punjene su silikatnim materijalom. Kapilarne kolone se prave od staljenog silicij-dioksida, dobivenog spaljivanjem silicij-tetrahlorida u atmosferi oksigena. Unutrašnji prečnik im je od 100 – 530 mikrometara, a dužina 12 – 100 metara. Fleksibilne su i proizvode se kao kružni namotaji.
Postoji više vrsta detektora za GC. Neki su univerzalni, a neki su osjetljivi samo na pojedine komponente. Tipovi detektora za GC su:

* TCD (Detektor termalne provodljivosti)
* FID (Plamen-ionizacioni detektor)
* ECD (Detektor zarobljavanja elektrona)
* NPD (Azot-fosforni detektor)
* PID (Foto-ionizacijski detektor)

## Također pogledajte
* Hromatografija

## Vanjski linkovi
* Gas Chromatography
* GC help site
* GC detectors

## Reference
Kategorija:Analitička hemija
Hank Landry

**Hank Landry** je izmišljeni lik iz naučno fantastične televizijske serije Stargate SG-1. Pojavljuje se u devetoj sezoni i preuzima vodstvo nad Stargate Komandom nakon što je Jack O'Neill postaje glavni savjetnik za vanzemaljska pitanja Predsjedniku. Na ovo mjesto je postavljen od strane predsjednika Henry Hayesa. Zajedno sa njim, u Stargate Komandu, na mjesto glavnog ljekara dolazi njegova kći, dr. Carolyn Lam. Hank je dobar prijatelj sa svoja oba predhodnika; Jackom i Generalom Hammondom. Bio je pilot u Vijetnamskom ratu i njegov avion je bio srušen pa je proveo 8 dana u džungli. 
## Reference 
## Vanjski linkovi 
* opis likova sa Gateworlda.

Kategorija:Likovi u seriji Stargate SG-1
Vlatka Pokos

**Vlatka Pokos** (Salzburg (Austrija), 22. mart 1970) jeste hrvatska pjevačica i voditeljica.

## Biografija
1989. godine započela je pjevačku karijeru kao članica popularne grupe Srebrna Krila, s kojom je idućih pet godina nastupala u dvoranama u Hrvatskoj i na turnejama u SAD-u, Kanadi, Australiji i širom Evrope.

1994 godine ostvarila je samostalnu muzičku karijeru. Njeni najveći hitovi iz ranije faze jesu "Metak", "Ne tražim ništa" i "Potroši sve".

Istovremeno se upustila u nove projekte voditeljske naravi. Kao voditeljsko lice prvi se puta pojavljuje na zagrebačkoj televiziji OTV, a potom i u live emisijama prve privatne televizije Mreža, vodeće nacionalne televizije HTV i konkurentske televizije Nova TV.

Na Hrvatskoj radioteleviziji bila je stalna voditeljica zabavno-muzičke emisije "Sedma noć", emisije "Pretežno vedro" i "Zlatni gong" te ljetne turneje pod nazivom "Ljetni gong", koja se prenosila uživo.

Također je učestvovala na brojnim festivalima, ujedno u ulozi voditeljice i izvođača pjevačkih i plesnih tačaka.

Na televiziji Nova TV vodila je projekt "Dan iz snova", niz nagradnih igara i ciklus emisija o filmu "U susret Oscaru".

Zapažena pojavljivanja u javnosti ubrzo su joj donijela titulu najbolje odjevene žene Hrvatske.

## Festivali
Zadarfest:
* 1993. Vino ljubavi (s grupom Srebrna Krila)
* 1994. Do viđenja (s grupom Srebrna Krila)
* 2002. Ja te dobro znam

Festival zabavne muzike Split:
* 1993. Ljubi me noćas (s grupom Srebrna Krila)
* 1994. Ako se ikada sjetiš (s grupom Srebrna Krila)
* 1997. Ljubav je tu

Dora
* 2006. Najbolje

Hrvatski radijski festival
* 1998. Ja te ljubim
* 2003. Poljubi me (feat. Jimmy)
* 2004. Što si me učinio takvom
* 2005. Ruke su mi vezane
* 2006. Ja još imam potrebu

## Diskografija
*1991 - Zašto nisam miljenica sudbine (s grupom Srebrna Krila)
*1995 - Petak (Maxi single)
*1998 - Vlatka
*2005 - Na dohvat ruke

## Vanjski linkovi
*Službena stranica Vlatke Pokos 

Kategorija:Rođeni 1970.
Kategorija:Hrvatske pjevačice
Kategorija:Biografije, Salzburg
Smiljan Franjo Čekada

**Smiljan Franjo Čekada** (29. august 1902, Donji Vakuf – 18. januar 1976, Sarajevo) bio je vrhbosanski nadbiskup. Potječe iz porodice od petero djece. Imao je dva brata svećenika, Čedomila i Milivoja. Zaređen je za svećenika Vrhbosanske nadbiskupije 5. aprila 1925. Upravljao je župom Jelaške.

Godine 1926. nadbiskup Šarić šalje ga na studij u Rim. Bio je pitomac Zavoda sv. Jeronima, a pohađao je teologiju na Papinskom učilištu Gregorijani. Doktorirao je 1928. Po povratku u Sarajevo, postao je vjeroučitelj i odgojitelj u konviktu "Kralj Tomislav", u vlasništvu Hrvatskog kulturnog društva "Napredak", te urednik *Katoličkog tjednika* (1928–1933). Potom odlazi za župnika u Bosanski Brod, gdje ga je zateklo imenovanje pomoćnim biskupom vrhbosanskom nadbiskupu 2. juna 1939. Dana 18. oktobra 1940. postao je rezidencijalni biskup skopsko-prizrenski.

Od 1946. do 1951. upravljao je banjalučkom biskupijom kao administrator. Zlostavljan od komunističkih vlasti 1949. i 1950. u vrijeme osnivanja "Udruženja", čak su ga potjerali iz Bosne kao "stranca" 12. juna 1967. imenovan je vrhbosanskim nadbiskupom koadjutorom. Godine 1969. otvara Bogoslovno sjemenište u Sarajevu. Nasljeđuje nadbiskupa Alaupovića u upravi nadbiskupije 13. januara 1970. Pokrenuo je poslijeratnu Vrhbosnu, zatim *Radosnu vijest* i *Vrelo života*. Životni mu je put pun kreposti i trpljenja, razumijevanja i neshvatanja.

Kategorija:Rođeni 1902.
Kategorija:Umrli 1976.
Kategorija:Biografije, Donji Vakuf
Kategorija:Vrhbosanski nadbiskupi
Kategorija:Katoličanstvo u Bosni i Hercegovini
Kategorija:Franjevci (svećenici)
Kategorija:Ordinariji Banjalučke biskupije
Tata Motors

mini|desno|250px|Logo Tata Motors
**Tata Motors** je najveća indijska kompanija za proizvodnju automobila i komercijalnih vozila. Centrala je smještena je u Bombaju, a fabrike se nalaze u gradovima Jamshedpur, Lucknow, Pune i Singur. Tata motors je osnovao Jamshetji Tata 1945 godine, a prvobitno ova kompanija je prozvodila vozove.

## Proizvodi 
### Putnički automobili 
[mini|desno|300px|Tata Indigo na sajmu automobila u [Ženeva|Ženevi]]
* Tata Sierra
* Tata Estate
* Tata Sumo
* Tata Safari 
* Tata Indica
* Tata Indigo
* Tata Indigo Marina
* Tata Nano

### Prototipi 
* 2000 Tata Aria Roadster
* 2001 Tata Aria Coupe
* 2002 Tata Indica
* 2004 Tata Indigo Advent
* 2005 Tata Xover
* 2006 Tata Cliffrider
* 2007 Tata Elegante

### Komercijalna vozila 
desno|300px|mini|Tata 909 kamion

* Tata Ace
* Tata TL Pickup kamion
* Tata 407 Ex and Ex2
* Tata 709 Ex
* Tata 809 Ex and Ex2
* Tata 909 Ex and Ex2
* Tata 1109 (srednji kamion)
* Tata 1510/1512 (srednji autobus)
* Tata 1610/1616 (veliki autobus)
* Tata 1613/1615 (srednji kamion)
* Tata 2515/2516 (srednji kamion)
* Tata 3015 (veliki kamion)
* Tata 3516 (veliki kamion)
* Tata Novus (veliki kamion)

### Vojna vozila 
* Tata 407 
* Tata LPTA 713 TC (4x4)
* Tata LPT 709 E
* Tata SD 1015 TC (4x4)
* Tata LPTA 1615 TC (4x4)
* Tata LPTA 1621 TC (6x6)
* Tata LPTA 1615 TC (4x2)

## Vanjski linkovi 
* Zvanična stranica

Kategorija:Proizvođači automobila
Grb Azerbejdžana

mini|desno|200px|Grb Azerbejdžana
**Grb Azerbejdžana** je nacionalni simbol ove države i predstavlja kombinaciju tradicionalnih i modernih simbola. Fokus amblema je na simbolu vatre, koji je drevni simbol Azera i dolazi iz imena naroda. Također, vatra označava velike rezerve plina i nafte koji su najznačajniji izvor prihoda Azerbejdžana. Boje korištene na grbu su uzete sa azerbejdžanske zastave. Nalaze se iza osmokrake zvijezde na kojoj je prikazan plamen. Zvijezda simbolizira osam grana turskih naroda, a iza svakog kraka zvijezde nalazi se mala osmokraka zvijezda. Na dnu grba je snop pšenice, koji simbolizira glavni poljoprivredni proizvod Azerbejdžana kao i hrast koji simbolizira bogatsvo šumama.

## Također pogledajte 
* Zastava Azerbejdžana
* Grb Azerbejdžanske SSR

## Reference 
## Vanjski linkovi 
Azerbejdžan
Kategorija:Simboli Azerbejdžana
Milan Milutinović

**Milan Milutinović** bio je srbijanski političar i predsjednik Republike Srbije od 1997. do 2002. Od 2003. bio je u pritvorskoj jedinici Haškog tribunala, gdje je bio optužen za ratne zločine na Kosovu 1999, ali je oslobođen po svim tačkama optužbe.

## Reference
Kategorija:Rođeni 1942.
Kategorija:Umrli 2023.
Kategorija:Biografije, Beograd
Kategorija:Srbijanski političari
Kategorija:Predsjednici Srbije
Kategorija:Optuženi pred Haškim tribunalom
Kategorija:Oslobođeni pred Haškim tribunalom
Grb Bahreina

**Grb Bahreina** dizajnirao je Charles Belgrave, britanski savjetnik tadašnjeg šeika Bahreina. Grb je od tada doživio neznatne izmjene, odnosno 1971. i 2002. kada su izmijenjeni plašt i udubljenja vladara Bahreina, ali je utjecaj izvornog dizajna još uvijek jasno vidljiv u modernom grbu. Najnovija izmjena dogodila se 2022. kada je kralj Hamad Al-Khalifa izdao dekret-zakon o dodavanju kraljevske krune nacionalnom amblemu. Grb je dizajniran na isti način kao i zastava, gdje pet zubaca predstavlja pet stubova islama.

Grb djeluje kao državni i nacionalni simbol osim što je lični grb kralja. Međutim, samo kralj može prikazati kraljevsku krunu koja označava grb.

## Također pogledajte 
* Zastava Bahreina

## Reference 
Bahrein
Kategorija:Bahrein
Carica (knjiga)

**Carica** (Francuski: Impératrice) je roman francuske književnice Shan Sa, rođene u Parizu. Temelji se na biografiji  kineske carice  Wu Zetian. 
## Radnja
Radnja se odvija u sedmom vijeku. Govori o životu djevojčice iz dinastije Tang koja nakon smrti njenog oca dospijeva u  carsku Ginecej u Zabranjenom gradu i postaje jedna od hiljade konkubina. Zahvaljujući svojoj upornosti i jakoj volji ona uz pomoć spletki i nemilosrdnih ubistava  ubistava na kraju od jedne konkubine postaje carica, a nakon smrti njenog muža i jedini vladar. 
## Podaci o knjizi 
*Jezik: 	Francuski
*Žanr:	Historijski biografski roman
*Izdavač 	HarperCollins
*Izdanje: 	2 maj, 2006
*Broj stranica: 	321
*ISBN 0-06-081758-5
*OCLC Broj: 	63245630
*Dewey Decimalni broj: 	843/.92 22
*LC Klasifikacija: 	PQ3979.2.S47 I4713 2006

## Reference 
## Vanjski linkovi 
Kategorija:Shan Sa
Kategorija:Romani iz 2003.
Grb Gruzije

mini|desno|200px|Grb Gruzije

**Grb Gruzije** usvojen je 1. oktobra 2004. Djelimično je baziran na srednjovjekovnom grbu gruzijske kraljevske porodice Bagrationi. Držači štita su dva uspravna lava. Štit na sebi ima "sv. Đorđa koji ubija aždahu", zaštitnika Gruzije. Iznad štita je kraljevska kruna Gruzije. Ispod se nalazi moto na gruzijskom "*ძალა ერთობაშია*" (Snaga leži u jedinstvu).

## Također pogledajte 
* Zastava Gruzije
* Grb Gruzijske SSR

## Reference 
## Vanjski linkovi 
* President of Georgia website 
* The Georgian Coat of Arms: *Georgian History* by Giorgi Gabeskiria. 

Gruzija
Kategorija:Gruzija
Grb Kazahstana

mini|desno|200px|Grb Kazahstana

**Grb Kazahstana** postoji od raspada Sovjetskog saveza 26. decembra 1991. godine. Grb je kružnog oblika, a korištene boje su plava i žuta. Plava predstavlja boju neba a žuta je simbol zemljoradnje koja je cvjetala u sovjetsko vrijeme. Na ivicima grba su dva krilata jednoroga koji gledaju jedan od drugog. Na vrhu grba nalazi se zvijezda koja simbolira povezanost Kazahstana sa socijalizmom. Na donjem dijelu je moto, istovremeno i ime države "*ҚA3AҚCTAH*" Na sredini je šangrak, kruna kazahstanskih jurti. Šangrak simbolira bogatstvo tradicije i nadu u bolju budućnost.

## Također pogledajte 
* Zastava Kazahstana
* Grb Kazaške SSR

## Reference 
## Vanjski linkovi 
Kazahstan
Kategorija:Kazahstan
Grb Armenije

mini|desno|200px|Grb Armenije

**Grb Armenije** (armenski: Հայաստանի զինանշանը, Hayastani zinanshan) usvojio je Vrhovni savjet Armenije 19. aprila 1992. a sastoji se od orla i lava koji stoje uz štit. Kombinacija je starih i novih simbola. Orao i lav su drevni armenski simboli koji vode porijeklo još od prvih armenskih kraljevstava kao i onih prije Isusa.

Sám štit sastoji se od više komponenata. U središtu je prikaz planine Ararat, gdje je po mitu Noina arka pristala na obalu poslije potopa. Oko ovog središnjeg simbola su simboli armenskih dinastija. U donjem lijevom uglu je simbol dinastije Artaksijada, koja je vladala u 1. vijeku p. n. e. U gornjem lijevom uglu je simbol dinastije Bagratida, koji su vladali tokom srednjeg vijeka, u periodu od 7. do 11. vijeka. Ovu dinastiju su uništili bizantijski i napadi Seldžuka u 11. vijeku. Gore desno je simbol dinastije Artaksijada koja je uvela kršćanstvo u Armeniju i koja je vladala od 1. vijeka do 428. godine. Dole desno je simbol dinastije Rulenida, dinastije koja je zaslužna za veliki rast i prosperitet Male Armenije ili Kikilije tokom 12. i 13. vijeka. Uništili su je Memluci i Turci.

Od tada je Armenija bila pod stranom vlašću, sve do 1918. kada je doživjela period kratke nezavisnosti. Ovaj grb potječe iz tog perioda, a mač na dnu je važan element jer označava kidanje lanaca strane vlasti i želje za odbranom Armenije.

## Također pogledajte 
* Zastava Armenije
* Grb Armenske SSR

## Reference 
## Vanjski linkovi 
* https://todobanderas.com/documents/completeflagsoftheworld.pdf

Armenija
Kategorija:Armenija
Valencija

* Valencia (grad), grad u Španiji
* Valencia (pokrajina), autonomna španska pokrajina
* Valencija (hemija), hemijski pojam
Valencija (hemija)

[mini|desno|200px|[Higgins-ove čestice]]
Međusobnim spajanjem atoma istog elementa nastaju molekule tog elementa, a spajanjem atoma raznih elemenata nastaju hemijski spojevi tačno određenog hemijskog sastava. Drugim riječima, međusobno se spaja tačno određen broj atoma elemenata. Ta osobina atoma nekog elementa da se spaja s određenim brojem atoma nekog drugog elementa naziva se njegovom **valencijom** (lat. *valentia* = moć ili kapacitet). Element čiji se atomi obično ne spajaju s više nego jednim atomom bilo kojeg drugog elementa nazivamo *monovalentnim*, tj. njegova valencija je jedan (npr. vodik). Valencije drugih elemenata možemo onda definisati brojem atoma monovalentnog elementa s kojima se spaja jedan atom tog elementa. Naprimjer, kisik u molekuli vode H2O je *dvovalentan* (valencija mu je dva). Jedan te isti element može biti u različitim spojevima različito valentan (npr. P2O3 gdje je fosfor trovalentan i P2O5 gdje je fosfor petovalentan).

## Također pogledajte 
* Oksidacijsko stanje

## Reference 
Kategorija:Hemijske veze
Kategorija:Hemijske osobine
Midraali

**Midraali** (en:Myrddraal), su imaginarna bića iz svijeta Točka vremena. Jedni su od **Shadowspawn** vrsta. Midraali su zla stvorenja, stvorena za vrijeme Rata Moći, i služe Mračnog. Imaju ljudski oblik, ali nemaju oči. Međutim, ostala čula su im izvanredno razvijena. Boje ih se u svim zemljama svijeta. Midraali imaju mnoga imena: Sjene, Vrebači, itd. Postoji jedna izreka: pogled Midraala je strah. Žive u Pustari. Iako su Midraali zaista užasni, neke priče o njima su pretjerivanje. Na primjer, priča se da jašu sjenke i da su visoki sedam metara. Oružje Midraala ubija jednim udarcem. Kada se ubije Midraal on ne umire odmah, njegovo tijelo nastavi da se koprca i da maše oružjem još nekoliko sati.

## Reference 
## Vanjski linkovi 
* Tolkien’s Influence and the World of The Wheel of Time

Kategorija:Točak vremena
Lunarni kalendar

desno|350px|mini|Pun Mjesec u vedroj noći
**Lunarni kalendar** je baziran na kretanju Mjeseca oko Zemlje tzv. faze.

Kako se Zemlja okreće oko Sunca, tako se oko nje okreće Mjesec. Njegov ciklus, razdijeljen na faze, traje 29,5 dana. Pun Mjesec označava jednu završenu fazu. 12 faza odnosno 12 sinodnih mjeseci čini jednu lunarnu godinu. Lunarni kalendar je sa 354 dana kraći za 11 dana od Sunčevog. Prestupna godina nije fiksno određena, pojavljuje se u napravilnim intervalima.Islamski ili hidžretski kalendar je također lunarni, mjeseci imaju 29 odnosno 30 dana. Nova lunarna godina prolazi u toku od 33 sunčeve godine kroz sva godišnja doba.

Skoro svi lunarni kalendari (Hebrejski, Hinduski) su ustvari luno-solarni kalendari, pošto se moraju podesiti sa sunčevom godinom.

## Također pogledajte 
* Islamski kalendar
* Hebrejski kalendar

## Reference 
Kategorija:Lunarni kalendari
Aiša

* Aiša, bosansko žensko ime.
* Aiša bint Ebu-Bekr, ime jedne on žena Muhammeda, Božijeg poslanika po islamu.
Zastava Ujedinjenih nacija

mini|desno|200px|Zastava Ujedinjenih Nacija

**Zastava Ujedinjenih nacija** usvojena je na Generalnoj skupštini 20. oktobra 1947. Sastoji se od službenog grba Ujedinjenih nacija u bijeloj boji na svijetlo plavoj pozadini. Grb koji je zvanično usvojen 7. decembra 1946. nalazi se na zastavi Ujedinjenih nacija, a sastoji se od azimutne ekvidistantne projekcije karte svijeta (bez Antarktike) centrirane na Sjevernom polu, okružena dvjema maslinovim grančicama. Grančice simboliziraju mir, a karta svijeta predstavlja sve ljude. Bijela i plava službene su boje Ujedinjenih nacija.

Prva verzija zastave prvi put je upotrijebljena na Konferenciji 1945., sa razlikama u prikazivanju planeta Zemlje (karta u grbu bila je pomaknuta za 90°).
Prema Konvenciji o sigurnosti osoblja Ujedinjenih nacija i pridruženog osoblja, amblem i zastavu Ujedinjenih nacija mogu koristiti osoblje i materijali mirovnih misija UN-a kao zaštitni znak za sprječavanje napada tokom oružanog sukoba.

## Zastave izvedene iz zastave UN-a 

Datoteka:Flag of IAEA.svg|Zastava Međunarodne agencije za atomsku energiju (IAEA)
Datoteka:Flag of ICAO.svg|Zastava Organizacije za međunarodnu civilnu avijaciju (ICAO)
|Zastava Međunarodne telekomunikacijske unije (ITU)
Datoteka:Flag of UNESCO.svg|Zastava UNESCO
|Zastava UNICEF
Datoteka:Flag of WHO.svg|Zastava Svjetske zdravstvene organizacije (WHO)
Datoteka:Flag of the World Meteorological Organization.svg|Zastava Svjetske meteorološke organizacije (WMO)
Datoteka:Proposed flag of Antarctica (Graham Bartram).svg|Nezvanična zastava Antarktika

## Reference 
Kategorija:Ujedinjene nacije
Kategorija:Zastave
5. grupa hemijskih elemenata

**Elemente 5. grupe periodnog sistema elemenata** čine:
* Vanadij (V)
* Niobij (Nb)
* Tantal (Ta) i
* Dubnij (Db)

## Historija 
Otkrića sva tri elementa desila su se početkom 18. vijeka, a bila su obilježena neizvjesnošću i konfuzijom zbog sličnosti njihovih hemijskih karakteristika. Godine 1801. A.M. del Rio je tvrdio da je otkrio dotad neotkriveni element 23 iz uzorka rude olova porijeklom iz Meksika, te ga je zbog crvene boje njegovih soli prozvao *erythronium*. Nažalost četiri godine kasnije svoje otkriće je poništio, zbog (netačne) sugestije od strane francuskog hemičara H.V. Collett-Desotils, da se radi o osnovnom olovo-hromatu. Tek 1830. element je ponovo otkriven od strane N.G. Sefström u uzorku željeza porijeklom iz Švedske. Zbog bogatstva i palete boja njegovih spojeva nazvao ga je **vanadij** po Vanadisu, skandinavskoj boginji ljepote. Historija metala tantala također počinje 1801. kada je C. Hatchett proučavao mineral donešen u Englesku iz Kolumbije. Iz njega je izolirao oksid dotad nepoznatog elementa kojem je dao ime *kolumbij*, a mineral je nazvao *kolumbit* po zemlji porijekla. U međuvremenu u Švedskoj je A.G. Ekeberg studirao određene minerale iz Finske te je objavio da je pronašao novi element kojem je dao ime **tantal** kao aluziju na muke koje je imao tokom rastvaranja minerala u kiselinama. Dugo se mislilo da su tantal i kolumbij jedan te isti metal. Tek 1844. je H. Rose ispitivajući mineral kolumbit pokazao da se radi o dva različita elementa. Tako je kolumbij dobio novo ime **niobij** po Niobe, Tantalovoj kćerki. Mada je IUPAC 1950. godine usvojio naziv niobij, i danas se u SAD ponekad koristi staro ime *kolumbij*.

## Rasprostranjenost elemenata 5. grupe 
Rasprostranjenost ovih metala na Zemlji opada od vanadija preko niobija do tantala. Pretpostavlja se da **vanadija** ima oko 0,0136% od ukupne mase Zemljine kore, što ga čini 19. elementom po rasprostranjenosti. (između cirkonija (0,0162%) i hlora (0,0126%)). Ujedno je i peti tranzicijski metal po rasprostranjenosti (iza Fe, Ti, Mn i Zr). Iako je poznato više od 60 različitih minerala vanadija, postoje vrlo oskudna nalazišta ovog metala, a danas je najviše proizvede kao nusproizvod zajedno s drugim materijalima. Rasprostranjenost niobija i tantala u Zemljinoj kori je 0,002% i 0,00017%, respektivno, što se može kod niobija porediti s dušikom (0,0019%) i litijem (0,0018%), dok se tantal može porediti s rasprostranjenošću arsena (0,00018%) i germanija (0,00015%). Naravno, i Nb i Ta često se mogu naći zajedno u mineralu *kolumbitu* (Fe,Mn)M2O6 (M = Nb, Ta), koji je sve do 1950tih bio glavni izvor ovih metala. Nakon što je pronađeno veliko i bogato nalazište minerala pirohlora u Brazilu sa učešćem od gotovo 2,5% niobija (NaCaNb2O6F), većina niobija danas se proizvodi u ovoj zemlji, dok su najveći proizvođači tantala Australija, Kanada i zemlje jugoistočne Azije.

## Reference 
## Vanjski linkovi 
* http://www.rsc.org/periodic-table

Kategorija:Periodni sistem
Himen (biologija)

thumb|250px|a hymen

thumb|250px| Ostaci himena

**Himen** je dio vanjskih ženskih spolnih organa. Nalazi se izvan same vagine, odnosno u njenom početnom dijelu. On predstavlja tanki sloj tkiva koji prekriva otvor vagine. To se dešava zbog toga što tokom fetalnog razvoja ne postoji vaginalni otvor, tako da se prilikom njegovog formiranja sloj koji ga je prekrivao nepravilno podjeli prije rođenja i tada nastaje himen.

Neke djevojčice se rađaju bez njega jer se kod njih potpuna podjela dogodila u materici. Mnoge djevojčice ga nesvjesno pocjepaju tokom jahanja konja, sportskih aktivnosti, stavljanja tampona ili masturbiranja. Pri tom one ne moraju da znaju da se to dogodilo jer može biti malo ili nimalo krvi ili bolova prilikom njegovog pucanja. Ostaci himena su obično prisutni dok žena ne rodi prvo djete vaginalnim putem.

Kategorija:Ženski reproduktivni sistem
Rožnjača

[mini|300p|Dijagramski presjek ljudskog oka: A - [Staklasto tijelo, B - Leća, C - Rožnjača, D - Zjenica, E - Šarenica, F - Bionjača, G - Vidni nerv, H - Mrežnjača]]

**Rožnjača** (), je providni kružni prednji dio oka.
Ovaj sloj ovoja očne jabučice je jako tvrde konzistencije, po čemu je i imenovana (tvrda kao rog). U promjeru ima 11–12&nbsp;mm, a debela je oko 0,5&nbsp;mm.

Rožnjača je u stvari prednji – orožnjali nastavak bionjače, građen od pet slojeva. Na površini je višeslojni pločasti epitel. Prednja membrana, ili *membrana Bowmani*, dijeli taj epitel od strome, koja je najdeblji sloj rožnjače. Građena je vidu providnih ploča, koje su u stvari modificirane ćelije. Stroma završava zadnjom membranom, koja je otporna na unutaročni pritisak, a zove se (po autoru) *membrana Descemeti*. Unutrašnji sloj rožnjače komunicira sa prednjom očnom komorom. Ovaj sloj je građen od tankih endotelnih ćelija pa se označava kao endotel.

Rožnjača nema krvnih sudova i ishranjuje se putem difuzije iz okolnog tkiva. Providnost rožnjače i njena pravilna zakrivljenost su osnove za dobar vid. U slučaju mutnina na rožnjači (leukom) kao posljedice bolesti ili povrede, dolazi do znatnog smanjenja vida. Nepravilna zakrivljenost rožnice se ogleda ako postoji astigmatizam oka ili kupasta zakrivljenost (keratokonus).

Upala rožnjače se zove keratitis.

## Također pogledajte 
* Oko
* Astigmatizam oka
* Očne bolesti
## Reference 
## Vanjski linkovi
Kategorija:Anatomija
Kategorija:Oftalmologija
Kategorija:Oko
Lothar Meyer

**Julius Lothar von Meyer** (19. august 1830, Oldenburg; 11. april 1895, Tübingen) je bio njemački ljekar i hemičar. Pored Mendeljejeva je jedan od osnivača današnjeg periodnog sistema elemenata.

## Biografija 
Rođen kao sin ljekara, Meyer je pohađao gimnaziju u Oldenburgu te počeo studirati medicinu u Zürichu 1851, koju je diplomirao u Würzburgu. Nakratko radi u Heidelbergu sa Robertom Bunsenom na gasnim analitičkim metodama. Godine 1856 započinje drugi studij matematičke fizike u Königsbergu. Dvije godine kasnije u Breslau je promoviran u zvanje doktora odbranivši svoj rad o utjecaju ugljik monoksida na krv. Polahko se zanima za hemiju te piše rad na temu *Hemijsko učenje Bertholleta i Berzeliusa*. Radi u Breslau kao privatni docent i vodi hemijski laboratorij fiziološkog instituta. Kao docent prelazi 1866 na Forst Akademiju u Neustadt-Eberswalde. Već 1868. predaje kao redovni profesor hemije na politehničkom fakultetu u Karlsruhe.

## Dostignuća 
Najviše je poznat kao suosnivač periodnog sistema elemenata. Godine 1860. zajedno sa Mendelejevim je učestvovao na velikom naučnom skupu u Karlsruhe gdje su postignuti značajni dogovori o temeljnim postavkama hemije, poput atoma, molekula i sl. 1864 izlazi njegova knjiga *Moderna teorija hemije...*, gdje je Meyer grupirao elemente u današnje glavne grupe te ih sortirao po atomskoj masi u 6 grupa. Značajan je i njegov doprinos na istraživanju strukture benzena.

### Naučni radovi 
* *Moderna teorija hemije i njena značajnost za hemijsku statiku*, 1864
* *Hemija i njena primjena u privredi*, 1867
* *Priroda hemijskih elemenata kao funkcija njene atomske mase*, 1870
* *Atomska masa elemenata - ponovni izračun*, 1883 (u saradnji s Neubertom)

## Referennce 
## Vanjski linkovi 
* Periodni sistem elemenata po Meyeru 1870. (u HTML formatu)

Kategorija:Njemački hemičari
Kategorija:Biografije, Oldenburg
Kategorija:Rođeni 1830.
Kategorija:Umrli 1895.
Američka crvenrepka

mini|150px|Američka crvenrepka
**Američka crvenrepka** *(Setophaga ruticilla)* je jedna vrsta ptica pjevačica iz Amerike.

Američka crvenrepka dugačka je 12&nbsp;cm, a ima 8,5 grama težine. Ova ptica živi u Kanadi i istočnom dijelu SAD-a. Zimuje na zapadnoindijskim ostrvima, centralnoj Americi i u sjevernim dijelovima Južne Amerike. Rjeđe se viđa u zapadnoj Evropi.

Američka crvenrepka hrani se većinom insektima.

U zoološkoj sistematici ova ptica spada u vrapčarke (Passeriformes), podred pjevice (Passeri), familija sjeničica (Parulidae).

## Reference 
## Vanjski linkovi 
Kategorija:Vrapčarke
Fermatova posljednja teorema

150px|mini|Pierre de Fermat
**Fermatova posljednja teorema** (poznata i kao **Velika Fermatova teorema**) jedna je od najpoznatijih teorema u historiji matematike. Ona tvrdi da:

:*ne postoje pozitivni cijeli brojevi *a*, *b*, i *c* takvi da a^n + b^n = c^n \; gdje je *n* prirodan broj veći od 2.*

Matematičar iz 17. vijeka Pierre de Fermat pisao je o toj teoremi 1637. u svojoj kopiji poznate Diofantove *Aritmetike*: *"Otkrio sam zaista nevjerovatan dokaz ove teoreme koji ne može stati na marginu ove stranice"* ().

Bez obzira na to, nijedan korektan dokaz nije pronađen sljedećih 357 godina.

Ova tvrdnja značajna je zato što su sve druge Fermatove teoreme bile utemeljene bilo pomoću dokaza koje je on dao ili pomoću onih pronađenih kasnije. Teorema nije posljednja koju je Fermat dao nego posljednja koju je trebalo dokazati.

Općenito se smatra matematičkom postavkom koja je isprovocirala najveći broj netačnih matematičkih dokaza.


Kategorija:1637. u nauci
Kategorija:Pitagorina teorema
Kategorija:Teoreme u teoriji brojeva
Kategorija:Dokazane matematičke hipoteze
Kategorija:1995. u matematici
Lactoria cornuta

mini|150px|"Kravica" (Lactoria cornuta)
**Lactoria cornuta** (na bosanskom *Kravica*, na engleskom *Cowfish*) je morska riba iz porodice *Ostraciidae* (engl. *Boxfish*). U toj porodici postoje 34 vrste. Kravice su česte ribe u morskoj akvaristici.

Lactoria cornuta može biti do 45 cm duga. Porijeklom je iz istočnog Indo-Pacifika, mora pri istočnoj Africi, te živi i u Crvenom moru, Indoneziji, Japanu, Koreji i Francuskoj Polineziji.

Hrani se većinom od beskičmenjaka koje može uloviti i hranom biljnom porijekla.

Uplašena riba može kroz kožu izlučiti ostraciotoxin - otrov kojim se u prirodi brani od predatora. Ovaj otrov izlučen u akvarijumu može prouzročiti pomor riba i ostalih organizama. Kada je to potrebno, otrov se sintetizira u koži ribe.
## Reference 
## Vanjski linkovi 
* http://www.biolib.cz/en/taxon/id142047/
* http://www.fishbase.org/Summary/speciesSummary.php?ID=6399&genusname=Lactoria&speciesname=cornuta&lang=English
* http://aquatab.net/system/lactoria-cornuta/

Kategorija:Akvaristika
Kategorija:Ribe
Klanjanje (čvor)

Ovo je članak koji objašnjava pojam riječi klanjanje

* Klanjanje u islamu je molitveni čin i naziva se namaz
* Klanjanje ili naklon je čin savijanja tijela i glave kao gest poštovanja nekoj osobi ili simbolu. Naklon je tradicionalni pozdrav u Kini, Japanu i Koreji.
Gračanica (Živinice)

**Gračanica** je naseljeno mjesto u gradu Živinicama, Bosna i Hercegovina. Nalazi se u jugoistočnom dijelu opštine Živinice, od čijeg centra je udaljeno oko 12&nbsp;km. U centralnom dijelu naselja na manjem uzvišenju s desne strane puta na njivi Jasik nalazi se nekropola sa stećcima.

Od lokaliteta Jasik, na udaljenosti od 130 metara u pravcu jugoistoka, nalazi se livada koja se u narodu naziva Trzan. U blizini je izvor pitke vode, gdje se donedavno nalazila i stara vodenica, nazivana istim imenom Trzan. Istočno od lokaliteta Trzan na udaljenosti do 40 metara, tačno preko Gračaničke rijeke, nalazila se nekada starija džamija (džamija je obnovljena i renovirana 1997/98. godine) sa haremom u kojem je bila i stara lipa, koja je posjećena prilikom obnove džamije. Navedeni podaci ukazuju na činjenicu da je Gračanica u prošlosti predstavljala kultno mjesto, kroz čitavo vrijeme postojanja naselja, gdje su se vršili različite vrste obreda; predslavenski, srednjovjekovni te kasnije muslimanski.

## Stanovništvo 
## Literatura 
* Seudin Muratović, Zehudin Maslić: Stećci na području općine Živinice. Živinice: 2008.
* Edin Mutapčić: Župa Dramešin u srednjem vijeku. Tuzla- Banovići: Zbornik radova sa naučnog skupa; Kulturno-historijsko i prirodno naslijeđe općine Banovići, 2010.
## Reference 
## Vanjski linkovi 
* Zvanični sajt grada Živinicama
Most Runyang

**Runyang** je jedan od dva mosta koji premošćuju Yangtze rijeku u provinciji Jiangsu povezujući Zhenjiang i Yangzhou u Kini. Most predstavlja dio Peking-Šangaj autoputa. Sa svojih 1,490 metara dužine on je treći po veličini na svijetu od svih mostova, a najveći je viseći most na svijetu. Njegova konstrucija sadrži 25000 tona čelika. Pušten je u promet 30. aprila 2005. godine. Njegova izgradnja trajala je četiri i po godine, a za izgradnju je potrošeno 700 miliona dolara.
## Reference 
## Vanjski linkovi 
* http://english.people.com.cn/200505/01/eng20050501_183436.html
* http://www.construction.com/NewsCenter/Headlines/ENR/20031124i.asp
* http://en.structurae.de/structures/data/index.cfm?ID=s0009227

Kategorija:Građevine i strukture u Kini
Tadeusz Wolański

**Tadeusz Wolański**, (fonetski: Tadeuš Volanjski, rođen 17. oktobar 1785, preminuo 16. februar 1865) je poljski arheolog. Autor je hipoteze o slavenskom postanku Etruščana.

## Pronalasci i dostignuća 
Tadeusz Wolański je istražio arheološke spomenike Evrope i Sjeverne Afrike. On je pretpostavio, da su u razdoblju od 7. do 4. vijeka p. n. e. postojali trgovački odnosi između Starog Egipta i slavenskim zemljama.

Wolański je pomoću slavenskih jezika dešifrirao većinu etruščanskih natpisa, uključujući spomenik kod Kreccia. Njegove knjige su bile unešene u Indeks zabranjenih knjiga i osuđeni na spaljivanje.

Sada istraživanje runske pismenosti nastavlja ruski naučnik Valerij Čudinov.

## Također pogledajte 
* Alternativne teorije slavenske historije

Wolański, Tadeusz
Wolański, Tadeusz
Wolański, Tadeusz
Praznik u Sarajevu

***Praznik u Sarajevu*** dugometražno je igrano debitantsko djelo režisera Benjamina Filipovića snimljeno 1991. Scenarij je napisao Abdulah Sidran, a glavne uloge tumače Mustafa Nadarević, Slobodan Ćustić, Davor Janjić, Davor Dujmović, Olivera Marković, Semka Sokolović-Bertok, Mirsad Tuka i Miralem Zupčević. Filmski stil kreće se između crnohumornog kriminalističkog filma, socijalnog filma i melodrame.

## Radnja 
Film prati grupu kriminalaca koji ne kradu u svojoj zemlji nego u inozemstvu – u uličnom žargonu – "šanera". Kradu u zapadnoj Evropi, a za praznike dolaze kući. Nakon povratka se transformiraju u normalne ljude. Neko od njih ima porodicu, neko samo roditelje, a neko odbjeglu suprugu. Nakon praznika vraćaju se u inozemstvo, ostavljajući svoj život za neki drugi dolazak, za praznike.

## Uloge 
* Mustafa Nadarević - Avduka Lipa
* Mirsad Tuka - Boro
* Slobodan Čustić - Aljo
* Davor Dujmović - Šehagić
* Davor Janjić - Ubica
* Olivera Marković - Zora
* Snježana Martinović - Sabina Šestić
* Enver Petrovci - Kalaja
* Špela Rozin - Sabinina majka
* Aleksandar Sibinović - Avdin otac
* Semka Sokolović-Bertok - Tetka Stanka
* Željko Stjepanović - Sabinin brat
* Dragan Stojnić - Pjevač
* Senad Bašić - Detektiv
* Zorica Vasojević - Vinka
* Velimir 'Bata' Živojinović - Inspektor Felini
* Miralem Zupčević - Smajo Šestić
*Mia Žalica - Nežla

## Također pogledajte 
* Hronološki spisak jugoslavenskih filmova

## Reference 
## Vanjski linkovi 
* 

Kategorija:Bosanskohercegovački filmovi
Kategorija:Jugoslavenski filmovi
Kategorija:Filmovi iz 1991.
Kategorija:Filmovi u režiji Benjamina Filipovića
Grb Bangladeša

right|250px
**Grb Bangladeša** državni je simbol koji koristi Vlada Bangladeša i njene agencije. Grb se pojavljuje na službenim vladinim dokumentima i novcu, a usvojen je nakon stjecanja nezavisnosti 1971. U sredini grba nalazi se lokvanj oko kojeg se nalaze strukovi riže. Iznad lokvanja nalaze se četiri zvijezde i tri povezana lista jute. Lokvanj je nacionalni cvijet Bangladeša i simbolizuje mnoge rijeke što teku kroz ovu južnoazijsku zemlju. Riža predstavlja glavni poljoprivredni  proizvod i glavna je hrana Bangladeša.  
Četiri zvjezdice simboliziraju četiri temeljna principa Republike koja su sadržana u Ustavu Bangladeša: nacionalizam, socijalizam, demokratija i sekularizam. Cijeli grb je žute (zlatne) boje.

## Također pogledajte 
* Zastava Bangladeša

## Reference 
Bangladeš
Kategorija:Bangladeš
Kyu

Polaganje za zvanja u karateu (Kyu) održava se jednom do dva puta godišnje. Svaki kandidat mora da savlada program ispita za zvanje za koje polaže. Sastav programa za polaganje zavisi od stila i organizacije u kojoj učenik trenira. 1 DAN (crni pojas) - kandidat mora da ima minimum 24 mjeseca treninga od prethodnog polaganja da bi ostvario uslov za izlazak na polaganje za 1 DAN (crni pojas);

Kategorija:Karate
Grb Butana

**Grb Butana** je zvanični simbol ove himalajske države, a sastoji se iz sličnih elemanata kao i zastava Butana sa malo drugačijom umjetnošću. Istovremeno, sadrži mnogo budističkih simbola. Amblem je dizajnirao mongolski umjetnik, a naručila ga je Ashi Tashi Dorji, sestra kraljice Kesang Choden. Dorji je ritualni predmet koji simbolizira neuništivost i neodoljivu silu, koji je guru Rinpoče (Padmasambhāva) koristio da uništi zle duhove.

Zvanični opis amblema je sljedeći:
Državni amblem koji je sadržan u krugu, sastoji se od dvostruke dijamantske munje (dorje) postavljene iznad lotosa, nadvišenog draguljem i uokvirenog sa dva zmaja. Grom predstavlja harmoniju svjetovne i vjerske moći. Lotos simbolizira čistoću; dragulj izražava suverenu moć; a dva zmaja, muški i ženski, predstavljaju ime zemlje koju proglašavaju svojim velikim glasom, gromom. 

## Također pogledajte 
* Zastava Butana

## Refference 
Butan
Kategorija:Butan
Grb Bruneja

mini|desno|200px|Grb Bruneja

**Grb Bruneja** nacionalni je simbol ove zemlje i središnji je dio zastave Bruneja, a usvojen je 1932. Sastoji se od pet dijelova: zastave, kraljevskog kišobrana, krila, ruku i polumjeseca.
Ispod polumjeseca je transparent; oba su ispisana žutim slovima na arapskom jeziku. Na polumjesecu se nalazi nacionalni moto Bruneja na arapskom jeziku الدائمون المحسنون بالهدى‎; Ad-dāʾimūna al-muḥsinūna bi-l-hudā ("Uvijek u službi s Božijim vodstvom"). Ispod grba je traka s natpisom naziva države بروني دارالسلام "*Brunei Darussalam*" ("Brunej, prebivalište mira"). 

## Dizajn 
Svi elementi na amblemu predstavljeni su crvenom bojom. Na nekim verzijama imaju crne obrise, dok drugi imaju bezbojne obrise.

Mala zastava lastinog repa i suncobran (payung ubor-ubor), regalije su sultanske monarhije , a kraljevske su oznake iz vremena nastanka amblema. Krila simboliziraju zaštitu pravde, spokoja, prosperiteta i mira. Ispod njih je polumjesec, simbol islama, državne religije Bruneja.
Sa strane, podignute ruke pokazuju da je dužnost vlade da čuva i promoviše dobrobit građana i štiti ljude. 

## Također pogledajte 
* Zastava Bruneja

## Reference 
Brunej
Kategorija:Brunej
Arif Pašalić

**Arif Pašalić** (31. august 1943 – 26. april 1998) bio je general Armije Republike Bosne i Hercegovine i Vojske Federacije Bosne i Hercegovine. Pašalić je bio ratni komadant 4. korpusa Armije BiH.

## Biografija
### Mladost i služba u JNA
Arif Pašalić je rođen u mjestu Janjići kod Zenice od oca Rasima i majke Dulbe. Bio je bivši aktivni oficir Jugoslovenske Narodne Armije. Završio je Vojnu podoficirsku školu, a zatim vojnu akademiju u Zadru, te je poslije kratkog službovanja u Zagrebu postavljen na dužnost komandira baterije u 200 divizionu u Bihaću gdje je napredovao do čina majora i funkcije operativnonastavnog oficira 200 vazduhoplovne baze u Bihaću. Nakon toga premješten je u garnizon Mostar 171. vazduhoplovnu bazu gdje je napredovao do čina potpukovnika i funkcije načelnika štaba 171. vazduhoplovne baze. Komandno štabnu akademiju zavrsava u Beogradu. U JNA je važio kao jedan od perspektivnih oficira, a imajući u vidu da je završio i školu Narodne odbrane važio je za jednog od obrazovanijih oficira u JNA. Visoku školu završio je 1967, a 1979 dvogodišnju školu za komandni kadar u Beogradu. JNA ga postavlja po cijeloj bivšoj Jugoslaviji od Niša preko Vranja do Skoplja, Zagreba i mnogih mjesta u BiH. Arif Pašalić je napustio JNA u martu 1992. u činu potpukovnika.

### Rat u BiH
U aprilu 1992. godine Arif Pašalić dolazi u Mostar gdje se stavlja na raspolaganje lokalne Teritorijalne odbrane.  1992. formira Samostalni bataljon odbrane Mostara u sastavu HVO-a. 17. novembra 1992. godine formira 4. Korpus Armije BiH i postaje njegov prvi komandant. U toj funkciji ostaje sve do novembra 1993. godine. Postaje general u Armiji Republike Bosne i Hercegovine.

### Smrt
Oko 21:00 sat, 26. aprila 1998. godine, Arif Pašalić je poginuo u saobraćajnoj nesreći na magistralnom putu M-17 Mostar-Sarajevo, u naselju Drežnica. Trostruki udes se desio kada je general Pašalić iz Mostara putovao prema Sarajevu sa suprugom. U sudaru su učestvovali Pašalićev džip, putničko auto i kamion. Supruga Hafiza je preživjela udes i ona se nalazila u automobilu Opel Frontera. Arif Pašalić je ukopan 30. aprila 1998. na mezarju Šehitluci u Mostaru.

Kategorija:Generali Armije Republike Bosne i Hercegovine
Kategorija:Oficiri Jugoslavenske narodne armije
Kategorija:Biografije, Zenica
Kategorija:Rođeni 1943.
Kategorija:Umrli 1998.
Plinije Mlađi

mini|desno| Plinije Mlađi
**Plinije Mlađi** ( Como, 61-113/114) rimski je pisac punim imenom *Gaj Plinije Cecilije Sekund*. Stekao je retorsko obrazovanje. Bio je narodni tribun, pretor, konzul i na kraju carski legat Bitinije i Ponta. Njegovo glasovito djelo su *Pisma.*

## Biografija 
Kao učenik Kvintilija (*Quintilius*) i sin Plinija starijeg, uživao je obrazovanje u stilu Cicera. Pod Domicijanom i Nervom je pokrivao različita službena mjesta i bio jedan od bliskih prijatelja Trajana koji ga je stavio na mjesto carskog upravitelja (*legatus pro preore consulari potestate*) provincije Bitinija. Umro je vjerovatno još u maloj aziji ili kratko poslije povratka u Rim 113. godine.

## Ostavštvina 
Od njegovih djela očuvan je svečani govor za Trajana (*Panegyrikos*), te 247 pisama i 9 knjiga iz korespodencije sa Trajanom. Ova pisma i knjige nam kroz njegov razgovor sa Trajanom, Kvintilijanom, Martialom i Silijem Italikusom daje historijski važnu sliku njegove ličnosti, kao i sliku carstva u to vrijeme. Najpoznatije pismo je opis erupcije Vezuva (VI, 16. i VI, 20.) te njegovo pismo u kom Trajana moli za upute u pogledu kršćana u Bitiniji i odgovor cara na to pismo (ad Trai. 96 et 97).

## Također pogledajte 
* Pompeji

## Reference 
Kategorija:Rimski pisci
Batovo

**Batovo** je naseljeno mjesto u općini Čajniče, Bosna i Hercegovina.

## Historija 
22. jula 2018, u haremu džamije u Batovu, otkriveno je spomen obilježje za 70 poginulih boraca Armije RBiH iz Batova i okoline.

## Stanovništvo 
## Također pogledajte 
* Nekropole stećaka u Čajniču

## Reference 
## Vanjski linkovi 
* Zvanični sajt općine Čajniče
Albinizam

**Albinizam** (lat. *albus*: bijela) prirođena i nasljedna nesposobnost organizma da stvara pigment melanin. Poznat je i kao hipomelanoza i amelanoza. Nastaje zbog nedostatka enzima tirozinaze, a očituje se u djelimičnoj ili potpunoj depigmentaciji kože, dlaka i šarenice oka. Albinizam se nasljeđuje autozomno recesivno. Postoje dva tipa albinizma: Tip I i tip II. Kod tipa I postoji defekt enzima tirozinaze, koji igra ključnu ulogu u procesu sinteze melanina iz aminokiseline tirozin. Kod tipa II uzrok je nepoznat. Učestalost albinizma je oko 1:20.000.

Izostajanje stvaranja hlorofila kod biljaka naziva se također albinizam.

## Galerija 

Datoteka:Albinisitic man portrait.jpg|Albino dječak
Datoteka:Snowdrop.penguin.600pix.jpg|Albino pingvin
Datoteka:Albino alligator.jpg|Albino krokodil
Datoteka:Pavo cristatus albino001xx.jpg|Albino paun
Datoteka:Lightmatter lab mice.jpg|Albino miševi
Datoteka:Albino Kangaroo.jpg|Albino kengur
Datoteka:Albino-Damhirsch Hellenthal 0656.jpg|Albino jelen
Datoteka:AlbinoPopcorn.jpg|Albino kukuruz

Kategorija:Albinizam
Kategorija:Nasljedne bolesti i poremećaji
Kategorija:Pigment kože
Kategorija:Autosomno recesivni poremećaji